PATVIRTINTA

Kėdainių lopšelio-darželio „Aviliukas“

direktoriaus 2020 m. sausio 20 d.

įsakymu Nr. V-3

**RAJONINĖS MENINĖS KŪRYBINĖS AKCIJOS**

**,,MAŽOJ ŠIRDELĖJ – MANO DARŽELIS“**

**NUOSTATAI**

**I SKYRIUS**

**BENDROSIOS NUOSTATOS**

1. Kūrybinė akcija skirta ikimokyklinio ir priešmokyklinio amžiaus vaikams ir jų pedagogams.

2. Meninės kūrybinės akcijos  **,,Mažoj širdelėj – mano darželis“** nuostatai reglamentuoja akcijos tikslą ir uždavinius, dalyvius, akcijos organizavimo, dalyvių veiklos įvertinimo tvarką.

**II SKYRIUS**

**TIKSLAS IR UŽDAVINIAI**

Siekiant pažymėti Kovo 11-ąją, Lietuvos nepriklausomybės atkūrimo 30-metį, kviečiame į akciją įsijungti įstaigas, vykdančias ikimokyklinį ir priešmokyklinį ugdymą.

3. Kūrybinės akcijos tikslas – ugdyti vaikų pilietiškumą ir tautiškumą.

4. Kūrybinio projekto uždaviniai:

4.1. plėtoti žodžio suvokimą;

4.2. lavinti vaikų vaizduotę ir kūrybiškumą;

4.3. aktyvinti ikimokyklinio ugdymo įstaigų mokytojų bei švietimo pagalbos specialistų bendradarbiavimą.

**III SKYRIUS**

**AKCIJOS DALYVIAI**

5. Kūrybiniame projekte kviečiami dalyvauti ikimokyklinių įstaigų 4–6 metų vaikai.

6. Ugdytinius ruošia grupės mokytojai ir kiti specialistai, dirbantys su vaikais.

**IV SKYRIUS**

**AKCIJOS ORGANIZAVIMAS**

7. Kviečiame pedagogus kartu su vaikais papuošti savo įstaigos pavadinimo užrašą. Darbelį iki 2020 m. vasario 25 d. prašome pristatyti į Kėdainių lopšelį-darželį „Aviliukas” (P. Lukšio 9A, Kėdainiai).

8. 2020 m. kovo 2 d. Kėdainių miesto Mikalojaus Daukšos viešojoje bibliotekoje, vaikų skyriuje, bus pristatyta visų ikimokyklinių ugdymo įstaigų vaikų kūrybinių darbų **,,Mažoj širdelėj – mano darželis“** paroda.

9. Užsiregistravusiems dalyviams bus išsiųstos padėkos į Jūsų nurodytus el. paštus.

10. Kūrybinių darbelių paroda Kėdainių miesto Mikalojaus Daukšos viešojoje bibliotekoje, vaikų skyriuje, veiks iki 2020 m. kovo 15 d.

11. Kūrybiniai darbai gali būti aplikuojami (spalvotu popieriumi, įvairiomis medžiagomis ir kt.) arba piešiami įvairia technika (guašu, akvarele, kreidelėmis, flomasteriais, pieštukais ir kt.).

12. Darbas atliekamas ant A3 formato kartono lapo.

13. Ant darbų priekinės dalies dešiniajame apatiniame kampe turi būti priklijuota kompiuteriu surinkta dalyvio kortelė (žr. 1 priedą).

14. Darbas turi būti tvarkingas, atitikti parodos tikslus ir reikalavimus.

15. Iš vienos ikimokyklinio ugdymo įstaigos prašome siųsti ne daugiau 2 darbų.

16. Visus akcijos dalyvius prašome informuoti apie dalyvavimą iki 2020 m. vasario 25 d. el. paštu [kuldiana14@gmail.com](mailto:kuldiana14@gmail.com)

**V SKYRIUS**

**AKCIJOS ORGANIZATORIAI**

17. Meninės kūrybinės akcijos organizatorius – Kėdainių lopšelis-darželis „Aviliukas“.

18. Meninės kūrybinės akcijos koordinatorė – vyresnioji mokytoja Diana Kuliešienė.

19. Meninės kūrybinės akcijos darbo grupė:

direktoriaus pavaduotoja ugdymui Laisvyda Stogevičienė;

vyresnioji logopedė Audronė Lukošiūtė;

vyresnioji mokytoja Vanda Zajevskienė;

mokytoja Vilma Kersnauskienė.

20. Jeigu iškyla klausimų dėl akcijos organizavimo tvarkos, dalyviai kreipiasi į koordinatorę el. paštu: [kuldiana14@gmail.com](mailto:kuldiana14@gmail.com), tel. 8 613 69632.

\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**DALYVIO KORTELĖ**

**DALYVIO KORTELĖ**. Tekstas kortelėje rašomas, Times New Roman 14 šrifto dydžiu. Darbo pavadinimas rašomas **paryškintu šriftu**, autoriaus vardas, amžius, ugdymo įstaiga ir pedagogo vardas pavardė paprastu šriftu.

|  |
| --- |
| **„Mažoj širdelėj – mano darželis“** |
| Vardenis (5 m.) |
| Ugdymo įstaiga |
| Specialistas – Vardenis Pavardenis |